GYLLENE KLUBBEN Helsinki 9.5.2016

KEVÄT 2016 Jäsenkirje 4

Hyvät ystävät!

Kesä on alkanut tosi räjähdysmäisesti! Itse asiassa kevät sivuutettiinkin ihan huomaamatta! Onneksi vihjaisin loppukevään ohjelmasta jo jäsenkirjeessä nro 3, joten olette voineet varautua ja varata keskiviikon 11.5. Gyllenelle.

Tapaamme Sotamuseon pääsisäänkäynnin edessä klo 11.55 (Liisankatu 1). Paikalla on meidän lisäksi myös joukko Hakkapeliittayhdistyksen vanhoja herroja. Sotamuseon näyttely on nimeltään ”Hakkapeliitoista rauhanturvaajiin” ja sisäänpääsy ja esittely ovat ilmaiset. Kierros kestänee noin tunnin. Sen jälkeen lounastamme Svenska klubbenilla, jonka esittelee klubin hallituksen jäsen Henrik Degerman. Lounaan hintaa en ole yrityksistäni huolimatta saanut vahvistettua, mutta luultavasti se on n. 35-40 €. Svenska klubbenin osoite on Maurinkatu 6, joten kävelymatka kohteesta toiseen ei ole pitkä. Ennakkoon ilmoittautuneita on 8, jos olette edelleen tulossa, nähdään ko. paikassa keskiviikkona.

Uudet mukaan lähtijät (myös kannatusjäsenet tervetulleita) - laittakaa viesti kännykkääni

040 501 3195, tiistaina viimeistään.

Näinpä on taas yksi Gyllenen lukuvuosi paketissa. En enää edes muista, monesko, mutta ollaan lähempänä kymmentä kuin yhtä! Kesällä yhdistys taas lähestynee jäsenmaksun merkeissä.

Toivottavasti olette saaneet sille vastinetta. Jatketaan taas syksyllä! Hyvää kesää ja terveyttä kaikille!

Eeva-Leena